./data/phi0426/phi001/phi0426.phi001.perseus-lat1.xml
Equites Caesariani vi universae subitaeque hostium multitudinis pulsi parumper cesserunt  Quae res aliter adversariis cecidit: namque Caesar ex medio itinere copiis reductis equitibus suis auxilium tulit; equites autem adventu legionum animo addito conversis equis in Numidas cupide insequentis dispersosque impetum fecerunt atque eos convulneratos usque in castra regia reppulerunt multosque ex eis interfecerunt  Quod nisi in noctem proelium esset coniectum pulvisque vento elatus omnium prospectui offecisset, Iuba cum L abieno capti in potestatem Caesaris venissent, equitatusque eum levi armatura funditus ad internecionem deletus esset  Interim incredibiliter ex legione IIII  et VI  Scipionis milites diffugere partim in castra Caesaris, partim in quas quisque poterat regiones pervenire: itemque equites Curioniani diffisi Scipioni eiusque copiis complures se eodem conferebant